section_heading: Opis dobra
paragraph_text: Crkva sv. Andrije smještena je na vrhu brijega Balana na Čiovu. Crkva je jednobrodna s polukružnom apsidom, a orijentirana je u smjeru istok-zapad. Nad ulaznim vratima nalazi se kameni romanički srpasti luk. S južne i sjeverne strana vrata nalazi se po jedan prozor kvadratnog oblika s jednostavnim, glatkim kamenim pragovima. Pretpostavke istraživača su da stariji dio crkve pripada ranoromaničkoj fazi, a u 16.st. došlo je do rušenja izvornog pročelja te prigradnje novijeg dijela. U središnjem dijelu svetišta pred apsidom nalazi se zidani oltar iz 7.st. Unutrašnjost crkve je presvođena kamenom samo u starijem dijelu dok noviji dio crkve ima drvenu krovnu konstrukciju.